section_heading: Životopis
paragraph_text: Mira Banjac, pravoga imena Mirjana T. Banjac, pripada prvoj generaciji glumaca koja je završila Kazališnu školu u Novom Sadu (1950.). Uz kraće angažmane u kazalištima u Srijemskoj Mitrovici (1949. – 1951.) i Narodnom kazalištu u Banjoj Luci (1953. – 1955.) radila je u Srpskom narodnom kazalištu u Novom Sadu (1951. – 1970.). Godine 1970. prešla je u Beograd i postala član Ateljea 212.